KS Strategy ประเทศไทยในห้วงเวลาการแพร่ระบาดระลอก 3
7 เมษายน 2564

KS Strategy ประเทศไทยในห้วงเวลาการแพร่ระบาดระลอก 3
การแพร่ระบาดของโควิด-19 ระลอก 3 ในประเทศไทย
ยอดผู้ติดเชื้อโควิด-19 ในประเทศไทยยังคงปรับเพิ่มขึ้นด้วยอดที่ยืนยันแล้ว 250 เคสใน6 เม.ย. 2564 โดยมีสัดส่วนของผู้ติดเชื้อเกือบ 2 ใน 3 ในรอบใหม่นี้ที่อยู่ในพื้นที่กรุงเทพฯ อิงข้อมูลจากหนังสือพิมพ์เดอะ เนชั่น ไทยแลนด์
เราคาดว่าจำนวนยอดผู้ติดเชื้อจะปรับสูงขึ้นต่อเนื่องในช่วง 2-3 วันหลังจากนี้ เพราะปัจจุบันมีการยืนยันยอดผู้ติดเชื้อรายใหม่แล้วจำนวนมาก อิงข้อมูลจากโพสต์เมื่อวานนี้ (6 เม.ย. 2564) ของ ศ.นพ.ธีระวัฒน์ เหมะจุฑา หัวหน้าศูนย์วิทยาศาสตร์สุขภาพโรคอุบัติใหม่ คณะแพทยศาสตร์ จุฬาลงกรณ์มหาวิทยาลัย เราคาดว่าการแพร่ระบาดระลอกนี้จะมีช่วงที่สูงที่สุดหลังเทศกาลสงกรานต์เมื่อผู้คนเดินทางออกจากรุงเทพฯ ไปยังต่างจังหวัด ที่อาจทำให้เกิดการแพร่ระบาดไปยังพื้นที่อื่นๆ ของประเทศได้
ผลกระทบต่อเศรษฐกิจจะขึ้นอยู่กับการตัดสินใจด้านมาตรการล็อกดาวน์และประสิทธิภาพจากรัฐบาล
รัฐบาลรับมือกับสถานการณ์ดังกล่าวด้วยการปิดสถานบันเทิงกลางคืนเป็นเวลา 2 สัปดาห์ โดยมีคำสั่งห้ามร้านอาหาร ผับ และบาร์จำหน่ายเครื่องดื่มแอลกอฮอล์และปิดให้บริการภายใน 21:00 น. สำหรับกรุงเทพฯ และเมืองใหญ่ๆ เราเชื่อว่ารัฐบาลจะเลือกดำเนินมาตรการล็อกดาวน์เป็นบางพื้นที่มากกว่าล็อกดาวน์ทั้งประเทศ โดยจะจัดพื้นที่เสี่ยงออกเป็นโซน สืบเนื่องจากความตื่นตระหนกที่น้อยลงรวมถึงมีจำนวนเตียงรองรับและเครื่องช่วยหายใจที่เพียงพอต่อการรักษาผู้ติดเชื้อโควิด-19
ปัจจุบัน ประเทศไทยมีกำลังตรวจหาเชื้อไวรัสโควิด-19 ที่ 50,000 ราย และมีจำนวนเตียงรองรับผู้ป่วยโควิด-19 ที่ 20,000 เตียง เทียบกับจำนวนผู้ป่วยปัจจุบันที่ 1,528 ราย ณ วันที่ 6 เม.ย.2564 และจากการทยอยฉีดวัคซีนโควิด-19 ใน 2Q64 และประสิทธิภาพของนโยบายป้องกันในช่วงที่เกิดการแพร่ระบาดระลอกสอง เราจึงคาดว่าจะได้รับผลกระทบจำกัดจากสถานการณ์การแพร่ระบาดของไวรัสโควิด-19 ระลอกสามในประเทศไทย
คาด SET Index จะปรับลดลงมาแตะระดับแนวรับหลักที่ 1,555 จุดหากมีการประกาศล็อกดาวน์บางพื้นที่
เราคาดว่า SET Index จะปรับลดลงมาแตะระดับแนวรับหลักที่ 1,555 จุด (-1SD EYG) หากมีการประกาศล็อกดาวน์บางพื้นที่และแตะระดับ 1,503 จุด (-0.875SD EYG) หากมีการล็อกดาวน์ทั่วประเทศซึ่งมีทิศทางเดียวกับกับตลาดหุ้นประเทศอื่น ๆ ที่ปรับลดลง 2.9% โดยเฉลี่ยจากการล็อกดาวน์ประเทศเพื่อป้องกันการแพร่ระบาดระลอกสามซึ่งจะเป็นโอกาสดีที่จะสะสมหุ้นเก็บไว้โดยเฉพาะหุ้นกลุ่ม “ได้ประโยชน์จากวัคซีน” ที่ได้รับผลกระทบจากการล็อกดาวน์เพราะเราคาดว่าจำนวนเคสที่ติดเชื้อโควิด-19 จะลดลงหลังล๊อกดาวน์ และรัฐบาลจะผ่อนคลายมาตรการล็อกดาวน์หลังสามารถควบคุมสถานการณ์ได้ใน 2 เดือน เราคาดว่า
กลุ่มที่จะได้รับผลกระทบคือ
กลุ่มท่องเที่ยว (MINT AWC CENTEL SPA AAV และ AOT)
กลุ่มธนาคาร กลุ่มพลังงาน (TOP PTTGC SPRC BCP PTTEP PTT BAFS OR และ PTG)
กลุ่มอสังหาฯ เชิงพาณิชย์ (CPN)
กลุ่มร้านอาหาร (M และ ZEN)
กลุ่มพาณิชย์ (CRC BJC และ CPALL)
กลุ่มขนส่งมวลชน (BEM และ BTS)
กลุ่มนิคมอุตสาหกรรม (AMATA)
กลุ่มสื่อ (MAJOR)
เราคาดว่าจะมีการเก็งกำไรผู้เล่นในกลุ่มโควิด-19 ในระยะสั้นได้แก่
กลุ่มถุงมือยาง (STGT และ STA)
บริษัทที่ได้ประโยชน์จากการทำงานที่บ้าน (COM7 และ SYNEX)
บริษัทในกลุ่มโลจิสติกส์ (KEX)
บริษัทในกลุ่มประกัน
กลุ่ม AMC (JMT และ CHAYO)
เปิดพอร์ตลงทุน >> https://bit.ly/3eC98sz
KS #KSecurities #Strategy #COVID19 #WAVE3
Follow us :
LINE : http://bit.ly/KSLINEOA
Facebook: http://bit.ly/2XwGoaa
Instagram: http://bit.ly/332OqIT
Twitter: http://bit.ly/344OVng
YouTube: http://bit.ly/2QAdiFp